** หนังสือยินยอมในการเก็บและเปิดเผยข้อมูลส่วนบุคคล**

**(สำหรับผู้สมัครงาน)**

วันที่ …….. เดือน ………………....... พ.ศ. …………..

หนังสือฉบับนี้ ข้าพเจ้า ………………………………………………………………………………................……..ยินยอมให้ บริษัท ..................................................................... จำกัด ดำเนินการจัดเก็บ รวบรวม ใช้ หรือเปิดเผยข้อมูลส่วนบุคคลของข้าพเจ้า เพื่อใช้ในการบริหารงานทรัพยากรบุคคลของบริษัทฯ เพื่อให้เป็นไปตามพระราชบัญญัติคุ้มครองข้อมูลส่วนบุคคล โดยบริษัทฯ จะเก็บรักษาข้อมูลดังกล่าวไว้เป็นความลับ และสำหรับวัตถุประสงค์ดังต่อไปนี้

1. **ข้อมูลส่วนบุคคลของข้าพเจ้าที่บริษัทฯ ได้รับมา โดย**การกรอกใบสมัครงาน/ ฝึกงานกับทางบริษัทฯ ได้แก่ ชื่อ – นามสกุล ชื่อเล่น รูปถ่าย ที่อยู่ที่สามารถติดต่อได้ เบอร์โทรศัพท์ อีเมล์ (E-mail)หมายเลขประจำตัวประชาชน วันเดือนปีเกิด วุฒิการศึกษา สัญชาติ เชื้อชาติ ศาสนา หรือเอกสารใดๆ ที่เกี่ยวข้องกับการสมัครงาน ทางบริษัทฯ จะใช้ข้อมูลสำหรับจัดทำเป็นประวัติผู้สมัครแยกตามสังกัด เป็นทะเบียนข้อมูลของผู้สมัคร โดยจะมีการจัดเก็บเป็นไฟล์ข้อมูลอิเล็กทรอนิกส์ และมีการจัดเป็นแฟ้มข้อมูลแยกตามรายบุคคล
2. **อนุญาตให้บริษัทฯ ใช้ เปิดเผยข้อมูลส่วนบุคคลของข้าพเจ้า ภายใต้วัตถุประสงค์ของบริษัทฯ** ในการประมวลผล พิจารณาใบสมัครงานและติดต่อกับข้าพเจ้า เพื่อประโยชน์โดยชอบด้วยกฏหมาย หรือเพื่อปฏิบัติตามกฏหมายหรือข้อยกเว้นตามกฏหมาย ไม่ว่าจะตามพระราชบัญญัติคุ้มครองข้อมูลส่วนบุคคลหรือกฏหมายใดๆ
3. **ข้าพเจ้ายินยอมให้บริษัทฯ**รวบรวม จัดเก็บ ใช้เปิดเผยข้อมูลส่วนบุคคลของข้าพเจ้าเพื่อประโยชน์ในการบริหารทรัพยากรบุคคลภายในกำหนด 1 ปี นับแต่วันที่ข้าพเจ้าได้ให้ข้อมูลส่วนบุคคลของข้าพเจ้ากับบริษัทฯ
4. ข้าพเจ้ามีสิทธิ์ขอให้บริษัทฯ แก้ไขข้อมูลส่วนบุคคล, ลบหรือทำลาย, ระงับการเข้าถึงข้อมูลส่วนบุคคล,โอนเก็บรวบรวม ใช้ เปิดเผย ข้อมูลส่วนบุคคลของข้าพเจ้า โดยแจ้งความประสงค์มายังบริษัทฯ

ข้าพเจ้าทราบดีว่าสามารถเลือกว่าจะให้ข้อมูลส่วนบุคคลของข้าพเจ้าแก่บริษัทฯ หรือไม่ก็ได้ การไม่ยินยอมดังกล่าวข้าพเจ้าทราบดีว่า อาจส่งผลต่อการพิจารณารับเข้าทำงานกับบริษัทฯ ในกรณีที่บริษัทฯ จะใช้ข้อมูลส่วนบุคคลของข้าพเจ้า เพื่อดำเนินการอื่นนอกเหนือจากวัตถุประสงค์ตามที่ระบุไว้ นอกเหนือจากการบริหารทรัพยากรบุคคลบริษัทฯ จะแจ้งวัตถุประสงค์ใหม่ให้ข้าพเจ้าทราบ และต้องได้รับความยินยอมก่อนทุกครั้ง

ทั้งนี้ท่านสามารถอ่านรายละเอียดเพิ่มเติมเกี่ยวกับข้อมูลส่วนบุคคลได้ที่ นโยบายคุ้มครองข้อมูลส่วนบุคคลของบริษัทฯ

เพื่อเป็นหลักฐานแสดงความยินยอมตามหนังสือฉบับนี้ ข้าพเจ้าจึงได้ลงลายชื่อไว้เป็นสำคัญ

ลงชื่อ …………………………………….. ผู้สมัคร

(……………………………………)

วันที่ ………./……………/………….